**Årsberetning 2024 – Billardudvalget.**

Året 2024 blev året, hvor der midlertidig blev sat en stopper for enkelt-spillersturneringer. Det ser ud til, at Par- og Holdturneringer er det, der giver flest spillere og mere socialt samvær.

I sommeren havde vi besøg af ”ubudne gæster”, som tog alt og mere til. Heldigvis blev alt fundet igen, lidt beskadiget, men ok. Døren til Billardlokalet blev repareret og sikret.

Rengøring af Billardlokalet skal klares af Billardudvalget og det kunne være bedre. Problemet med de døde fluer, som blev nævnt i 2023 Årsberetningen, er næsten væk. Det defekte vindue er endnu ikke skiftet og tæppet i lokalet har set bedre dage, men der er måske udsigt til nyt tæppe.

Medlemstallet er stadig nedadgående, så vi skal prøve, at vende denne udvikling.

Billardudvalget

Kim S. Andersen